wickkiey/tamil-wikipedia-chunked huggingface dataset:
# வால்மிக் தாப்பர்

## பணி

வால்மிக் தாப்பர் இந்தியாவின் புலிகளின் குறித்து தனது ஆய்வினைப் பல தசாப்தங்களாக தொடர்ந்தார். இவர் பதேக்சிங் இரத்தோரால் ஈர்க்கப்பட்டார்.  
இரணதம்பூர் அறக்கட்டளை இவரது பணியினை அங்கீகரித்து தலைமைப் பொறுப்பை வழங்கியது. இவர் 2005-ஆம் ஆண்டு புலிகள் பணிக்குழுவில் உறுப்பினராக இந்திய அரசால் நியமிக்கப்பட்டார். புலிகள்-மனிதர்களின் சகவாழ்வின் வாய்ப்புகளில் அதிக கவனம் செலுத்துவதாக தனது கருத்து வேறுபாடு குறிப்பில் பெரும்பான்மை பணிக்குழுவின் பார்வையை இவர் விமர்சித்தார், இது இவரது பார்வையில் குழுவின் நோக்கத்துடன் ஒத்துப்போகவில்லை.  
1973-ஆம் ஆண்டில் இந்திய அரசால் உருவாக்கப்பட்ட புலிகள் பாதுகாப்புத் திட்டம்<nowiki/>தோல்வியடைந்ததாக இவரது பகுப்பாய்வுகள் தெரிவித்தன. பெரும்பாலும் அறிவியல் ரீதியாகப் பயிற்சி பெறாத வன அதிகாரிகளின் தவறான மேலாண்மை குறித்து கவனத்தை ஈர்த்த இவர், புலிகள் திட்டத்தினை விமர்சித்தார். இவரது கடைசி புத்தகமான *தி லாஸ்ட் டைகர்* (*ஆக்சுபோர்டு யுனிவர்சிட்டி பிரசு*) இந்த கூற்றினை வலுவாக கூறுகிறது.  
இந்தியாவின் சுற்றுச்சூழல், வனத்துறை அமைச்சகத்தின் மீது தாப்பர் தொடர்ந்து விமர்சித்ததில் ஒன்று ஆயுதமேந்திய ரோந்துப் பணிகளின் மூலம் வேட்டையாடுவதைத் தடுக்க இது விரும்பவில்லை என்பதும், அறிவார்ந்த அறிவியல் ஆய்வுகளுக்கு காடுகளில் அனுமதி இல்லை என்பதும் மையக் கருத்தாகும்.  
'மச்ச்லி' என்ற புலியுடனான iவரது புகழ்பெற்ற உறவு இவரது சில வரலாறுகளில் ஆவணப்படுத்தப்பட்டுள்ளது. தாப்பரின் மிகவும் நேசத்துக்குரிய புலிகள் பிபிசி ஆவணப்படமான *மை டைகர் ஃபேமிலியில்* முன்னிலைப்படுத்தப்பட்டுள்ளன.
# வால்மிக் தாப்பர்

## இறப்பு

தாப்பருக்கு 2024-இல் புற்றுநோய் இருப்பது கண்டறியப்பட்டது. சிசிச்சையிலிருந்த் தாப்பர் 2025 மே 31 அன்று, தனது 73 வயதில் புது தில்லியில் உள்ள தனது வீட்டில் காலமானார்.
# வால்மிக் தாப்பர்

## தேர்ந்தெடுக்கப்பட்ட தொலைக்காட்சி படைப்புகள்

- *புலிகள் நெருக்கடி-Tiger Crisis (1994) *
- *புலிகளின் நிலம் -Land of the Tiger(1997) *
- *புலிகள் கோட்டை-Tigers' Fortress (2000) *
- *டைகர் பாரடைஸில் ஆபத்து-Danger in Tiger Paradise (2002) *
- *புலிகளைத் தேடுதல்-Search for Tigers (2003) *
- *என் புலி குடும்பம்-My Tiger Family (2024) (2024) *
# சமூக ஈடுபாடுள்ள பௌத்தம்

**சமூக ஈடுபாடுள்ள பௌத்தம்** (*Engaged Buddhism*) என்பது இது 20 ஆம் நூற்றாண்டில் ஆசியாவில் தோன்றிய ஒரு பௌத்த சமூக இயக்கத்தைக் குறிக்கிறது. இது பௌத்த நெறிமுறைகள், தியானப் பயிற்சியிலிருந்து பெறப்பட்ட நுண்ணறிவுகள் மற்றும் பௌத்த தருமத்தின் போதனைகளை சமூக, அரசியல், சுற்றுச்சூழல் மற்றும் பொருளாதார துன்பங்கள் மற்றும் அநீதியின் சமகால சூழ்நிலைகளுக்குப் பயன்படுத்த முற்படும் பௌத்தர்களால் ஆனது  
1950களில் வியட்நாமில் தியன் பௌத்த ஆசிரியர் திக் நியாட் ஹன் என்பவரின் போதனைகளிலிருந்து சமூக ஈடுபாடுள்ள பௌத்தம் தோன்றியது. இது 1950களில் தலித் பௌத்த இயக்கத்திற்கு உத்வேகம் அளித்த இந்திய சட்ட நிபுணரும், அரசியல்வாதியும் மற்றும் சமூக சீர்திருத்தவாதியுமான அம்பேத்கரால் பிரபலப்படுத்தப்பட்டது.
# சமூக ஈடுபாடுள்ள பௌத்தம்

## நடவடிக்கைகள்

1960களில், "ஈடுபட்ட பௌத்தம்" மற்றும் "சமூக ரீதியாக ஈடுபாடு கொண்ட பௌத்தம்" என்ற சொற்கள் ஆசியா மற்றும் மேற்கத்திய நாடுகளில் உள்ள பௌத்தர்களின் தளர்வான இணைக்கப்பட்ட வலைப்பின்னல்களால், பௌத்த விழுமியங்கள் மற்றும் நெறிமுறை நடத்தையை சமூக மற்றும் அரசியல் செயல்பாடுகளுக்கு ஏற்ப மாற்றிக் கொள்வதை விவரிக்க எடுத்துக் கொள்ளப்பட்டன. இதில் அமைதி ஏற்படுத்துதல், மனித உரிமைகளை மேம்படுத்துதல், சுற்றுச்சூழல் பாதுகாப்பு, கிராமப்புற மேம்பாடு, இன வன்முறையை எதிர்த்துப் போராடுதல், போருக்கு எதிர்ப்பு மற்றும் பெண்கள் உரிமைகளை ஆதரித்தல் போன்ற பல்வேறு வன்முறையற்ற சமூக மற்றும் அரசியல் நடவடிக்கைகள் அடங்கும். உலக நெருக்கடிகளுக்கு, குறிப்பாக வியட்நாம் போருக்கு பதிலளிக்க வேண்டிய தேவையிலிருந்து ஈடுபாடு கொண்ட பௌத்தம் வெளிப்பட்டது. இந்த சொல் புதியது, ஆனால் சமூக மற்றும் அரசியல் பிரச்சினைகளில் ஈடுபடும் பௌத்தம் ஏற்கனவே உலகம் முழுவதும் பரவியிருந்தது.  
சமூக மாற்றத்தை ஊக்குவிக்கவும், தனக்கும் தனது சமூகத்திற்கும் கண்ணியத்தையும் மனிதாபிமானத்தையும் வழங்கவும் ஒரு வகையான ஈடுபாட்டு பௌத்தத்தை அம்பேத்கர் ஆதரித்தார். அம்பேத்கரின் கொள்கைகள் புத்தரின் தத்துவத்திலிருந்து உருவான சுதந்திரம், சமத்துவம் மற்றும் சகோதரத்துவத்திற்கான உறுதிப்பாட்டைக் குறித்தன.
# சமூக ஈடுபாடுள்ள பௌத்தம்

## இந்தியாவில்

இந்தியாவில், அம்பேத்கரால் நிறுவப்பட்ட சமூக ஈடுபாடுள்ள பௌத்தத்தின் ஒரு வடிவம், தலித் பௌத்த இயக்கம் என்று அழைக்கப்படும் பௌத்த மறுமலர்ச்சி இயக்கமாகத் தொடங்கியது. அம்பேத்கரின் சமூக ஈடுபாடு கொண்ட பௌத்தம் பொருளாதார நீதி, அரசியல் சுதந்திரம் மற்றும் தார்மீக பாடுபடுதல் ஆகியவற்றில் கவனம் செலுத்துகிறது. அம்பேத்கர் 1956 ஆம் ஆண்டு புத்த மதத்திற்கு மாறி, அம்பேத்கர் பௌத்த மதம் என்று அழைக்கப்பட்டதைத் தொடங்கினார். 1956 அக்டோபரில் நாக்பூரில் கிட்டத்தட்ட 400,000 தலித்துகள் இந்து மதத்திலிருந்து மதம் மாறினர். அவரது மறைவுக்குப் பிறகு, 1957 ஆம் ஆண்டு *"புத்தரும் அவரது தம்மமும்"* என்ற புத்தகம் வெளியிடப்பட்டது.
# சமூக ஈடுபாடுள்ள பௌத்தம்

## மேற்கத்திய நாடுகளில் சமூக ரீதியாக ஈடுபாடு கொண்ட பௌத்தம்

கிழக்கைப் போலவே மேற்கிலும், உண்மையான பௌத்த நடைமுறையை - குறிப்பாக மனநிறைவை - சமூக நடவடிக்கையுடன் இணைக்கும் முயற்சிகளில் சமூக ஈடுபாடுள்ள பௌத்தம் ஈடுபட்டுள்ளது. இது பிரான்சின் லூப்ஸ்-பெர்னாக்கில் உள்ள பிளம் கிராம துறவிகள் சமூகம் மற்றும் கலிபோர்னியாவின் பெர்க்லியில் உள்ள மனநிறைவு வாழ்க்கை சமூகம் என இரண்டு முக்கிய மையங்களைக் கொண்டுள்ளது. இரண்டு மையங்களும் நாத் ஹனின் ஒருங்கிணைந்த புத்த தேவாலயத்துடன் பிணைக்கப்பட்டுள்ளன. ஜோனா மேசி, ஆலன் செனௌக், சுலக் சிவரக்சா, டைசாகு இகேடா, மஹா கோசானந்தா, சில்வியா, சில்வியா, பிராச், டைஜென் டான் லெய்டன், கென் ஜோன்ஸ், ஜான் வில்லிஸ், பாண்டே சுஜாடோ, பிக்கு போதி, மற்றும் புத்ததாசர் ஆகியோர் அடங்குவர்
# இலகாடோங் மஞ்சள்

**இலகாடோங் மஞ்சள்** (*Lakadong turmeric*) என்பது இந்திய மாநிலமான மேகாலயாவில் முக்கியமாக வளர்க்கப்படும் ஒரு வகை மஞ்சள் ஆகும். இது செயிந்தியா மலை மாவட்டங்களின் இலகாடோங் பகுதியில் பொதுவான மற்றும் பரவலாக பயிரிடப்படும் ஒரு பயிராகும். இலகாடோங் பகுதியில் உள்ள 43 கிராமங்களைச் சேர்ந்த சுமார் 14,000 விவசாயிகள் 1,753 ஹெக்டேர் நிலத்தில் இவ்வகை மஞ்சளை பயிரிடுகின்றனர்.  
இந்திய புவிசார் குறியீடுகள் பட்டியலில், இது "இலகாடோங் மஞ்சள்" என்று குறிப்பிடப்படுகிறது.
# இலகாடோங் மஞ்சள்

## பெயர்

"இலகாடோங்" என்ற பெயர் சாகுபடி கிராமத்தைக் குறிக்கிறது. அங்கு அது முக்கிய விளைபொருளாகும். காசி மொழியில் "ஷைன்ராய் இலகாடோங்" மற்றும் பினார் மொழியில் "சிர்மிட் இலகாடோங்" ஆகியவை இலகாடோங் மஞ்சளின் உள்ளூர் பெயர்கள்.
# இலகாடோங் மஞ்சள்

## விளக்கம்

இலகாடோங் விவசாயியும் முன்னாள் பள்ளி ஆசிரியருமான டிரினிட்டி சாயூ, மாநிலத்தில் விவசாயிகளிடையே இலகாடோங் மஞ்சள் சாகுபடியை ஊக்குவித்ததற்காக 2021 ஆம் ஆண்டில் இந்திய அரசிடமிருந்து மதிப்புமிக்க பத்மசிறீ விருதைப் பெற்றார். இலகாடோங் மஞ்சள் உலகின் சிறந்த வகைகளில் ஒன்றாகக் கருதப்படுகிறது. இதில் 6.8-7.5% அதிக குர்குமின் உள்ளடக்கமும் அடர் நிறமும் உள்ளது. இது உரங்கள் இல்லாமல் இயற்கை முறையில் வளர்க்கப்படுகிறது.
# இலகாடோங் மஞ்சள்

## இதனையும் காண்க

- ஈரோடு மஞ்சள்
# தைலாபுரம்

**தைலாபுரம்** என்பது தமிழ்நாடு மாநிலத்தின் விழுப்புரம் மாவட்டத்திலுள்ள ஒரு புறநகர்ப் பகுதியாகும்.
# தைலாபுரம்

## அமைவிடம்

கடல் மட்டத்திலிருந்து சுமார் 48.02 மீ. உயரத்தில் அமையப் பெற்றுள்ள தைலாபுரத்தின் புவியியல் ஆள்கூறுகள், ஆகும்.
# தைலாபுரம்

## சமயம்

### இந்துக் கோயில்கள்

கூத்தாண்டவர் கோயில் என்ற இந்துக் கோவில் ஒன்று தைலாபுரத்தில் கட்டப்பட்டுள்ளது.
# தைலாபுரம்

## அரசியல்

தைலாபுரம் பகுதியானது, வானூர் (சட்டமன்றத் தொகுதி) வரம்புக்கு உட்பட்டதாகும். மேலும் இப்பகுதி, விழுப்புரம் மக்களவைத் தொகுதி சார்ந்தது.  
பாட்டாளி மக்கள் கட்சி என்ற அரசியல் கட்சியின் அலுவலகம் தைலாபுரத்தில் உள்ளது. திண்டிவனம் அருகே தைலாபுரம் தோட்டம் என்று இது அழைக்கப்படுகிறது.
# வங்காள காயஸ்தர்கள்

**வங்காள காயஸ்தர்கள்** (*Bengali Kayastha*) என்பது இந்திய துணைக் கண்டத்தின் வங்காளப் பகுதியிலிருந்து தோன்றிய ஒரு வங்காள இந்து சாதியாகும். மேலும் இது காயஸ்தர் சமூகத்தின் முக்கிய துணைக்குழுக்களில் ஒன்றாக உள்ளது. வரலாற்று ரீதியாக இவர்கள் இந்தியா முழுவதும் எழுத்தாளர்களாகவும், நிர்வாகிகளாகவும், அமைச்சர்களாகவும் மற்றும் பதிவேடு பராமரிப்பாளர்களாகவும் இருந்துள்ளனர். வங்காளத்தில் உள்ள காயஸ்தர்கள், பிராமணர்கள் மற்றும் வைத்தியர்களுடன் சேர்ந்து, "இந்து சமூகத்தின் மேல் அடுக்கை" உள்ளடக்கிய மூன்று பாரம்பரிய உயர் சாதிகளில் ஒன்றாகக் கருதப்படுகிறார்கள். பிரித்தானியர் ஆட்சிக் காலத்தில், வங்காளத்தில் பத்ரலோக்குகள் முதன்மையாக, ஆனால் பிரத்தியேகமாக அல்லாமல், இந்த மூன்று சாதிகளிலிருந்தும் ஈர்க்கப்பட்டனர். அவர்கள் மேற்கு வங்கத்தில் கூட்டு மேலாதிக்கத்தைத் தொடர்ந்து பராமரித்து வருகின்றனர்.
# வங்காள காயஸ்தர்கள்

## வரலாறு

வங்காளத்தின் சமூக மற்றும் மத வடிவங்கள் வரலாற்று ரீதியாக வட இந்தியாவின் மரபுவழி இந்து மையப்பகுதியிலிருந்து தனித்துவமாக வேறுபட்டிருந்தன. மேலும் இது அங்கு சாதி அமைப்பு எவ்வாறு வளர்ந்தது என்பதில் தாக்கத்தை ஏற்படுத்தியது. கங்கை மற்றும் யமுனை ஆறுகளுக்கு இடையே உள்ள பாரம்பரிய ஆர்யவர்த்தப் பகுதிக்கு கிழக்கே அமைந்துள்ள வங்காளம், பல நூற்றாண்டுகளாக பிராமணிய மரபுவழியின் முழு தாக்கத்திலிருந்தும் தனிமைப்படுத்தப்பட்டிருந்தது. எட்டாம் நூற்றாண்டு முதல் பதினொன்றாம் நூற்றாண்டு வரை பால வம்சத்தின் பௌத்த ஆட்சியாளர்களின் கீழ் பௌத்த மதத்தின் செல்வாக்கு அங்கு வலுவாக இருந்தது.  
குப்தர்கள் காலத்தில், காயஸ்தா ஒரு சாதியாகப் படிகமாக்கப்படவில்லை. மேலும் ஒரு தொழில்முறை குழுவைப் பிரதிநிதித்துவப்படுத்தியது. குப்தர்களின் கல்வெட்டுகளில் காயஸ்தர்கள் பெரும்பாலும் தொழில்முறை எழுத்தாளர்களாகவே தோன்றுகிறார்கள். குப்தர்கள் காலத்தில் *லேகாகா* அல்லது எழுத்தாளரின் முக்கியத்துவம் அதிகரித்ததாகத் தெரிகிறது; 'காயஸ்தா' என்ற சொல் குப்தர்களின் நிர்வாகச் சொற்களின் ஒரு பகுதியாக இருந்தது. இந்தக் காலகட்டத்தின் பல கல்வெட்டுகள் நிர்வாக அலுவலகத்தில் தலைமை எழுத்தர் என்று பொருள்படும் *பிரதம-காயஸ்தரின்* அலுவலகத்தைக் குறிப்பிடுகின்றன. மேலும் "நிர்வாகக் குழுவின் தலைமைச் செயலாளராக இருக்கலாம்" என்பதைக் குறிக்கின்றன.  
1500 மற்றும் 1850 க்கு இடையில் வங்காளத்தில், காயஸ்தர்களே இந்தப் பகுதியில் மிக உயர்ந்த இந்து சாதிகளில் ஒன்றாகக் கருதப்பட்டனர்.
# வங்காள காயஸ்தர்கள்

## வர்ண நிலை

வங்காளத்தில் இந்து சமூகம் பிராமணர்கள் மற்றும் சூத்திரர்கள் என இரண்டு வர்ணங்களாக மட்டுமே பிரிக்கப்பட்டது. வங்காள காயஸ்தர்களும் வைத்தியாக்களும் பிராமணர்களுடன் சேர்ந்து உயர்ந்த சமூக அந்தஸ்தைப் பெற்றிருந்தாலும், அவர்களின் சடங்கு நிலை குறைவாக இருந்தது என்று எட்மண்ட் லீச், எஸ்.என். முகர்ஜி ஆகியோரின் கூற்றுப்படி என அறிய வருகிறது. எவ்வாறாயினும் இவர்களின் சடங்கு நிலை சர்ச்சைக்குரிய விஷயமாகத் தெரிகிறது.
# வங்காள காயஸ்தர்கள்

## குறிப்பிடத்தக்க நபர்கள்

- 17 ஆம் நூற்றாண்டின் முற்பகுதியில் முகலாய ஆட்சியிலிருந்து சுதந்திரம் அறிவித்த ஜெசோர் மன்னர் பிரதாபாதித்யன் .
- 17 ஆம் நூற்றாண்டின் சந்திரத்வீப் மன்னரான கீர்த்திநாராயண் பாசு, இசுலாமுக்கு மாறினார்.
- அரவிந்தர், இந்திய தத்துவஞானி, யோகி மற்றும் தேசியவாதி
- நாகேந்திரநாத் பாசு, வரலாற்றாசிரியர் மற்றும் ஆசிரியர்
- ஜகதீஷ் சந்திர போஸ், இந்திய விஞ்ஞானி
- *நேதாஜி* என்று பிரபலமாக அறியப்படும் சுபாஷ் சந்திர போஸ்
- நீரத் சந்திர சவுத்ரி, இந்திய எழுத்தாளர்
- தேபபிரதிம் புர்காயஸ்தா, இந்திய கல்வியாளர் மற்றும் எழுத்தாளர்
- சத்யேந்திர பிரசன்னோ சின்ஹா
- விவேகானந்தர்
- பரமகம்ச யோகானந்தர், *ஒரு யோகியின் சுயசரிதை* என்ற நூலின் ஆசிரியர்
- மேற்கு வங்காளத்தின் மிக நீண்ட காலம் முதல்வர் பதவியில் இருந்த ஜோதி பாசு .
# ம. தனபால்

**ம. தனபால்** (*M Dhanapal*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் கல்பாக்கம் புதுப்பட்டினத்தினைச் சேர்ந்தவர். இவர் முதுகலை, முதுகலைச் சட்டம், முதுகலை சமூகப்பணி உள்ளிட்ட படிப்புகளையும் ஆராய்ச்சியில் முனைவர் பட்டத்தினையும் முடித்துள்ளார்.
# ம. தனபால்

## சட்டமன்ற உறுப்பினராக

அனைத்திந்திய அண்ணா திராவிட முன்னேற்றக் கழகத்தினைச் சார்ந்த இவர், 1991ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் திருப்போரூர் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.
# ம. தனபால்

## மாநிலங்களவை உறுப்பினராக

தற்பொழுது நடைபெற உள்ள இந்திய நாடாளுமன்ற மாநிலங்களவை தேர்தலில் அதிமுக வேட்பாளராக அறிவிக்கப்பட்டுள்ளார்.
# பெதியா சட்டமன்றத் தொகுதி

**பெதியா சட்டமன்றத் தொகுதி** (Bettiah Assembly Constituency) என்பது இந்தியாவின் பீகார் மாநில சட்டப்பேரவையில் உள்ள 243 சட்டமன்றத் தொகுதிகளில் ஒன்றாகும். இத்தொகுதியானது மேற்கு சம்பாரண் மாவட்டத்தில் அமைந்துள்ளது. பெதியா மேற்கு சம்பாரண் மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.
# பெதியா சட்டமன்றத் தொகுதி

## சட்டமன்ற உறுப்பினர்கள்

| ஆண்டு | உறுப்பினர் | கட்சி |  |
| --- | --- | --- | --- |
| 1972 | கிருசுண மோகன் பாண்டே | rowspan=4 | இந்திய தேசிய காங்கிரசு</br> |
| 1977 | கௌரி சங்கர் பாண்டே |  |  |
| 1980 |  |  |  |
| 1985 |  |  |  |
| 1990 | மதன் பிரசாத் செய்சுவால் | பாரதிய ஜனதா கட்சி</br> |  |
| 1995 | பிர்வால் யாதவ் | ஜனதா தளம் |  |
| 2000 | ரேணு தேவி | rowspan=2 | பாரதிய ஜனதா கட்சி</br> |
| 2010 |  |  |  |
| 2015 | மதன் மோகன் திவாரி | இந்திய தேசிய காங்கிரசு</br> |  |
| 2020 | rowspan=3 | பாரதிய ஜனதா கட்சி</br> |  |
| பிப் 2005 |  |  |  |
| அக் 2005 | } |  |  |
# பனையூர்

**பனையூர்** என்ற நகரானது, தமிழ்நாடு மாநிலத்தின் காஞ்சிபுரம் மாவட்டத்தில் அமையப் பெற்றுள்ளது.
# பனையூர்

## அமைவிடம்

கடல் மட்டத்திலிருந்து சுமார் 20.34 மீ. உயரத்தில் அமையப் பெற்றுள்ள பனையூரின் புவியியல் ஆள்கூறுகள், ஆகும்.
# பனையூர்

## சமயம்

### இந்துக் கோயில்கள்

சிதம்பரேசுவரர் கோயில் என்ற சிவன் கோயில் ஒன்று பனையூரில் கட்டப்பட்டுள்ளது.
# பனையூர்

## அரசியல்

பனையூர் பகுதியானது, சோழிங்கநல்லூர் (சட்டமன்றத் தொகுதி) வரம்புக்கு உட்பட்டதாகும். மேலும் இப்பகுதி, தென் சென்னை மக்களவைத் தொகுதி சார்ந்தது. தமிழக வெற்றிக் கழகம் என்ற அரசியல் கட்சியின் தலைமை அலுவலகம் பனையூரில் உள்ளது.
# 17-ஆவது பீகார் சட்டமன்றம்

**பீகாரின் பதினேழாவது சட்டமன்றம்** (*Seventeenth Legislative Assembly of Bihar*) என்பது 2020 அக்டோபர் 28 முதல் நவம்பர் 7,2020 வரை நடைபெற்ற பீகார் சட்டமன்ற தேர்தலின் விளைவாக 23 நவம்பர் 2020 அன்று அமைக்கப்பட்டது.
# 17-ஆவது பீகார் சட்டமன்றம்

## தொகுதிகளின் விபரம்

### 2020

| வெற்றி | +/− | மொத்தம் |  |  |
| --- | --- | --- | --- | --- |
| தேஜகூ | பாஜக | 74 | 125 |  |
| ஐஜத | 43 | 28 |  |  |
| விஇக | 4 | 4 |  |  |
| இவமோ | 4 | 3 |  |  |
| ம கூ | ராஜத | 75 | 5 | 110 |
| இதேக | 19 | 8 |  |  |
| இபொகமாலெவி | 12 | 9 |  |  |
| இபொக | 2 | 2 |  |  |
| இபொக(மா) | 2 | 2 |  |  |
| மஜமகூ | அமஇமு | 5 | 5 | 6 |
| பசக | 1 | 1 |  |  |
| சு | 1 | 3 |  |  |
# 17-ஆவது பீகார் சட்டமன்றம்

## தொகுதிகளின் விபரம்

### 2022

| மப | ராஜத | 79 | 160 |  |
| --- | --- | --- | --- | --- |
| ஐஜத | 45 |  |  |  |
| இதேகா | 19 |  |  |  |
| இபொக(மாலெ)வி | 12 |  |  |  |
| இபொக | 2 |  |  |  |
| இபொக(மா) | 2 |  |  |  |
| சு | 1 |  |  |  |
| தேஜகூ | பாஜக | 78 | 82 |  |
| இஅமோ | 4 |  |  |  |
| பிற | அமஇமு | 1 | 1 | } |
# 17-ஆவது பீகார் சட்டமன்றம்

## தொகுதிகளின் விபரம்

### 2024

| தேஜகூ | பாஜக | 78 | 132 |  |
| --- | --- | --- | --- | --- |
| ஐஜக | 45 |  |  |  |
| இஅமோ | 4 |  |  |  |
| இராஜத | 4 |  |  |  |
| சு | 1 |  |  |  |
| மப | இராஜத | 75 | 110 |  |
| இதேகா | 19 |  |  |  |
| இபொக(மாலெ)வி | 12 |  |  |  |
| இதேக | 2 |  |  |  |
| இபொக(மா) | 2 |  |  |  |
| பிற | அமஇமு | 1 | 1 | } |
# 17-ஆவது பீகார் சட்டமன்றம்

## சட்டமன்ற உறுப்பினர்கள்
# இரத்தன் தேவி (சாட்சி)

**இரத்தன் தேவி (Ratan Devi (witness))** (பிறப்பு 1891), இந்தியாவின் பஞ்சாப் மாநிலம் அமிர்தசரசில் 1919 ஆம் ஆண்டு ஏப்ரல் மாதம் 13 ஆம் தேதியன்று நடந்த ஜாலியன் வாலாபாக் படுகொலைக்குப் பின்னர் நடந்த சம்பவத்தை நேரில் பார்த்த இந்திய சாட்சியாக இருந்தார். துப்பாக்கிச் சூடு சத்தத்தைக் கேட்டதும், தனது கணவரைத் தேடுவதற்காக ஜாலியன் வாலாபாக்கில் விதிக்கப்பட்டிருந்த ஊரடங்கு உத்தரவை மீறினார். இறந்து கிடந்தவர்களில் தனது கணவரின் உடலைக் கண்டுபிடித்த இவர், மறுநாள் காலை உதவி வரும் வரை இரவு முழுவதும் கணவரின் உடல் பக்கத்திலேயே இருந்தார். பின்னர் இவர் அடுத்தடுத்து இந்திய தேசிய காங்கிரசு விசாரணை மற்றும் பின்னர் *ஓ 'டயர் வி. நாயர் லிபெல் வழக்கு* ஆகிய இரண்டிற்கும் சாட்சியம் அளித்தார். தனது இழப்புக்கான இழப்பீடு எதையும் தேவி மறுத்துவிட்டார். இவரது விவரம் பின்னர் வரலாற்றாசிரியர் விசுவ நாத் தத்தாவால் பதிவு செய்யப்பட்டது. மேலும் ஜாலியன் வாலாபாக் நினைவிடத்தில் ஓர் ஓவியத்தில் நினைவுகூரப்பட்டார். படுகொலை பற்றிய வரலாற்றுக் குறிப்புகளில் மேற்கோள் காட்டப்படுகிறார்.
# வங்காள பிராமணர்கள்

**வங்காள பிராமணர்கள்** (*Bengali Brahmins*) என்பவர்கள், இந்திய துணைக் கண்டத்தின் வங்காளப் பகுதியில் பாரம்பரியமாக வசிக்கும் இந்து பிராமணர்களின் சமூகமாகும். இப்பகுதி தற்போது இந்திய மாநிலமான மேற்கு வங்காளத்தையும் வங்காளதேச நாட்டையும் உள்ளடக்கியது.  
வங்காள பிராமணர்கள், வைத்தியாக்கள் மற்றும் காயஸ்தர்களுடன் சேர்ந்து, வங்காளத்தின் மூன்று பாரம்பரிய உயர் சாதிகளில் ஒன்றாகக் கருதப்படுகிறார்கள். பிரித்தானியர் ஆட்சிக் காலத்தில், வங்காளத்தில் பத்ரலோக்குகள் முதன்மையாக, ஆனால் பிரத்தியேகமாக அல்லாமல், இந்த மூன்று சாதிகளிலிருந்தும் ஈர்க்கப்பட்டனர். அவர்கள் மேற்கு வங்கத்தில் கூட்டு மேலாதிக்கத்தைத் தொடர்ந்து பராமரித்து வருகின்றனர்.
# வங்காள பிராமணர்கள்

## வரலாறு

நீண்ட காலமாக, வங்காளம் வேத கலாச்சாரத்தின் ஒரு பகுதியாக இருந்ததில்லை. இருப்பினும், மௌரியர் காலத்தில் வட வங்காளம் ஆரிய கலாச்சாரத்தின் ஒரு பகுதியாக இருந்தது பற்றி மகாஸ்தான் கல்வெட்டில் சித்தரிக்கப்பட்டுள்ளது.
# வங்காள பிராமணர்கள்

## வரலாறு

### குப்தர்கள் காலம்

கி.பி 3 ஆம் நூற்றாண்டின் இறுதியில், இப்பகுதி சமுத்திரகுப்தரின் கீழ் வந்தது. மேலும் கி.பி 6 ஆம் நூற்றாண்டின் நடுப்பகுதி வரை இவர்கள் இப்பகுதியை ஆண்டு வந்தனர். சமகால வரலாற்றாசிரியர்களின் கூற்றுப்படி, கி.பி நான்காம் நூற்றாண்டின் முற்பகுதியிலேயே பிராமணியம் வங்காளத்தில் முக்கியத்துவம் பெற்றதாகக் கண்டறியப்பட்டது. மகதத்தின் பிற்கால குப்த மன்னர்கள் இப்பகுதியில் பிராமணியத்தின் வளர்ச்சியை ஊக்குவித்தனர். அதே நேரத்தில் சைனம் மற்றும் பௌத்த மதங்களுக்கும் ஆதரவைக் காட்டினர். குப்தர்கள் காலத்திலிருந்தே பிராமணர்களுக்கு பல நில மானியங்கள் வழங்கப்பட்டு வந்துள்ளன. கி.பி.433 ஆம் ஆண்டு தேதியிட்ட தனாய்தகா செப்புத் தகடு கல்வெட்டு அவற்றில் முதன்மையானது. மேலும் வராகசுவாமின் என்ற மானியம் பெற்ற பிராமணரைப் பதிவு செய்கிறது.
# வங்காள பிராமணர்கள்

## வரலாறு

### பிற அரசுகளின் ஆதரவு

7 ஆம் நூற்றாண்டின் நிதான்பூர் செப்புப் பட்டயக் கல்வெட்டு, ஏற்கனவே இருந்த ஒரு குடியேற்றத்திற்கு அருகிலுள்ள ஒரு சதுப்பு நிலப்பகுதி, 56 கோத்திரங்கள் மற்றும் பல்வேறு வேதப் பள்ளிகளைச் சேர்ந்த 208 க்கும் மேற்பட்ட வைதிக பிராமணர்களுக்கு (வேதங்களில் தேர்ச்சி பெற்ற பிராமணர்கள்) வழங்கப்பட்டதாகக் குறிப்பிடுகிறது. ஐந்தாம் நூற்றாண்டில் ஹூணர்களின் படையெடுப்பிற்குப் பிறகு, வங்காளத்தை பல சுதந்திர ஆட்சியாளர்கள் ஆளத் தொடங்கினர். ஆறாம் மற்றும் ஏழாம் நூற்றாண்டுகளின் நடுப்பகுதிக்கு இடைப்பட்ட இந்த சுதந்திர மன்னர்களில் பெரும்பாலோர் இந்து பிராமணியவாதிகள். ஏழாம் நூற்றாண்டின் தொடக்கத்தில் கௌட மன்னரான சஷாங்கர், புத்த மதத்தை எதிர்ப்பவராகக் குறிப்பிடத் தக்கவராகத் திகழ்ந்தார். இந்த தன்னாட்சி பெற்ற மன்னர்களின் ஆட்சிக் காலத்தில் வங்காளத்தில் பிராமணியம் தொடர்ந்து வளர்ந்ததற்கான சான்றுகள் உள்ளன. சென்குப்தாவின் கூற்றுப்படி, இந்த புராணக்கதைக்கு பல கணக்குகள் உள்ளன. மேலும் வரலாற்றாசிரியர்கள் பொதுவாக இது வரலாற்று நம்பகத்தன்மை இல்லாத புராணம் அல்லது நாட்டுப்புறக் கதைகளைத் தவிர வேறில்லை என்று கருதுகின்றனர். உத்கல பிராமணர்களின் குடியேற்றத்தின் ஒத்த கதைகள் யயாதி கேசரியின் புகழ்பெற்ற மன்னரின் பெயரில் உள்ளன.
# வங்காள பிராமணர்கள்

## குலங்கள்

குலினா, ஸ்ரோத்ரியா மற்றும் வங்கஜா போன்ற பொதுவான வகைப்பாட்டைத் தவிர, வங்காள பிராமணர்கள் பின்வரும் குலங்கள் அல்லது பிரிவுகளாகப் பிரிக்கப்பட்டுள்ளனர்:  
- ராதி
- வரேந்திரா
- வைதிகா
- சப்தசதி
- மத்தியஸ்ரேணி
- சகத்வீபி
# வங்காள பிராமணர்கள்

## குலின் பிராமணர்

குலின் பிராமணர்கள் தங்கள் வம்சாவளியை வங்காளத்திற்கு குடிபெயர்ந்த ஐந்து கன்யாகுப்ஜ பிராமணர் குடும்பங்களில் இருந்து கண்டுபிடித்துள்ளனர். இந்த புராணக்கதைக்கு பல கணக்குகள் உள்ளன; வரலாற்றாசிரியர்கள் பொதுவாக இதை புராணம் அல்லது நாட்டுப்புறக் கதைகள் என்று கருதுகின்றனர். வரலாற்று நம்பகத்தன்மை இல்லை.  
இந்த பிராமணர்கள், உள்ளூர் பிராமணர்களிடமிருந்து வேறுபடுத்திக் காட்டுவதற்காக, *குலினா* ("உயர்ந்தவர்கள்") என்று பெயரிடப்பட்டனர். ஈஸ்வர் சந்திர வித்யாசாகரின் கூற்றுப்படி, ஐம்பத்தாறு குலின் பிராமணக் குடும்பப்பெயர்கள் இருந்தன. அவற்றில் எட்டு பிரபலமானவை. அவற்றில் கோசல், புடிதுண்டா, காஞ்சிலால் மற்றும் குந்தகிராமி ஆகியவை அடங்கும்.
# வங்காள பிராமணர்கள்

## இந்தியப் பிரிவினைக்குப் பிந்தைய நிலை

1947 ஆம் ஆண்டு இந்தியப் பிரிப்புக்குப் பிறகு, புதிதாக உருவாக்கப்பட்ட பாக்கித்தானை பூர்வீகமாகக் கொண்ட பல பிராமணர்கள், இந்தியக் குடியரசின் எல்லைக்குள் இருக்க பெருமளவில் இடம்பெயர்ந்தனர்.
# வங்காள பிராமணர்கள்

## குறிப்பிடத்தக்க நபர்கள்

- வங்காள கணேச வம்சத்தை நிறுவிய ராஜா கணேசன்.
- கிருஷ்ணசந்திர ராய், மேற்கு வங்கத்தின், நாடியா, கிருஷ்ணாநகரின் மன்னர்
- உருத்ரநாராயண், பூர்சூட் இராச்சியத்தின் அரசன்.
- ராணி பவசங்கரி, பூர்சூட் இராச்சியத்தின் ராணி.
- மம்தா பானர்ஜி (1955–தற்போது வரை), மேற்கு வங்கத்தின் 8வது மற்றும் தற்போதைய முதல்வர்
- இந்திய தேசிய சங்கத்தின் நிறுவனர் சுரேந்திரநாத் பானர்ஜி (1848–1925), இந்திய குடிமைப் பணித் தேர்வில் தேர்ச்சி பெற்ற முதல் இந்தியர்.
- பங்கிம் சந்திர சாட்டர்ஜி (1838–1894), இந்திய வங்காள நாவலாசிரியர், கவிஞர் மற்றும் பத்திரிகையாளர்.
- அசோக் குமார் (1911–2001), இந்திய திரைப்பட நடிகர்
- பிரணப் முகர்ஜி (1935–2020), இந்தியாவின் 13வது குடியரசுத் தலைவர் மற்றும் இந்திய தேசிய காங்கிரசின் மூத்த தலைவர்.
- பிரித்தானிய கூட்டாளிகளுடன் ஒரு நிறுவனத்தை உருவாக்கிய முதல் இந்திய தொழிலதிபர்களில் ஒருவரான துவாரகநாத் தாகூர் (1794–1846)
# மா. சுப்பிரமணியன்

**மா. சுப்பிரமணியன்** (*M. Subramanian*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் தஞ்சாவூர் மாவட்டம் கோனேரிராஜபுரம் கிராமத்தினைச் சேர்ந்தவர். திருக்காட்டுப்பள்ளி சர் சிவசாமி உயர்நிலைப் பள்ளி, தஞ்சாவூர் மன்னர் சரபோஜி அரசுக் கல்லூரியில் கல்வி பயின்றுள்ளார். அனைத்திந்திய அண்ணா திராவிட முன்னேற்றக் கழகத்தினைச் சார்ந்த இவர், 1980ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் திருவையாறு சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.
# வடக்கன்குளம், திருநெல்வேலி

**வடக்கன்குளம்** என்ற நகரானது, தமிழ்நாடு மாநிலத்தின் திருநெல்வேலி மாவட்டத்தில் அமையப் பெற்றுள்ளது.
# வடக்கன்குளம், திருநெல்வேலி

## அமைவிடம்

கடல் மட்டத்திலிருந்து சுமார் 77.41 மீ. உயரத்தில் அமையப் பெற்றுள்ள வடக்கன்குளம் நகரின் புவியியல் ஆள்கூறுகள், ஆகும்.
# வடக்கன்குளம், திருநெல்வேலி

## கல்வி

### பள்ளிகள்

இந்தியன் மெட்ரிகுலேஷன் பள்ளி என்ற இராஜா கல்வி குழுமத்தின் பள்ளி ஒன்று இங்கு உள்ளது.
# வடக்கன்குளம், திருநெல்வேலி

## கல்வி

### கல்லூரிகள்

இந்தியன் பல்தொழில்நுட்பக் கல்லூரி என்ற இராஜா கல்வி குழுமத்தின் கல்லூரி ஒன்றும் வடக்கன்குளம் பகுதியில் அமைந்துள்ளது.
# வடக்கன்குளம், திருநெல்வேலி

## அரசியல்

வடக்கன்குளம் பகுதியானது, இராதாபுரம் (சட்டமன்றத் தொகுதி) வரம்புக்கு உட்பட்டதாகும். மேலும் இப்பகுதி, திருநெல்வேலி மக்களவைத் தொகுதி சார்ந்தது.
# விக்கிப்பீடியா:Statistics/June 2025

| Date | Pages | Articles | Edits | Users | Files | Activeusers | Deletes | Protects |
| --- | --- | --- | --- | --- | --- | --- | --- | --- |
# விக்கிப்பீடியா:Statistics/weekly/1-Jun-2025
# இர. சுந்தரமூர்த்தி

**இர. சுந்தரமூர்த்தி** (*R. Sundaramurthy*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் விழுப்புரம் மாவட்டம் முகையூரைச் சேர்ந்தவர். சிதம்பரம் ஆர். சி. டி. உயர்நிலைப் பள்ளி, காஞ்சிபுரம் பச்சையப்பன் கல்லூரி, சென்னை மாநிலக் கல்லூரியில் கல்வி பயின்றுள்ளார். இந்திய தேசிய காங்கிரசு கட்சியினைச் சார்ந்த இவர், 1980ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் முகையூர் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.
# மா. சின்னராசு

**மா. சின்னராசு** (*M. Chinnaraj*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் கோயம்புத்தூர் மாவட்டம் வீரபாண்டி கிராமத்தினைச் சேர்ந்தவர். சின்னதடாகம் அரசு உயர்நிலைப் பள்ளியில் பள்ளிக் கல்வியினைப் பயின்றுள்ளார். சின்னராசு, கோயம்புத்தூர் அரசு கலைக் கல்லூரியில் இளநிலைப் படிப்பினையும் சென்னை, அரசு சட்டக் கல்லூரியில் இளங்கலைச் சட்டப் படிப்பினையும் முடித்துள்ளார். அனைத்திந்திய அண்ணா திராவிட முன்னேற்றக் கழகத்தினைச் சார்ந்த இவர், 1980ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் தொண்டாமுத்தூர் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.
# சித்ரபு நாராயண ராவ்

**சித்ரபு நாராயண ராவ்** (*Chitrapu Narayana Rao*, பிறப்பு **சித்ரபு நாராயண மூர்த்தி** ; 1913-1985) என்பவர் தெலுங்கு மற்றும் தமிழ் திரைப்படங்களில் பணியாற்றியதற்காக பெயர் பெற்ற ஒரு இந்திய திரைப்பட இயக்குநரும், தயாரிப்பாளரும் ஆவார். *எதிர்பாராதது* (1958), *அன்னையின் ஆணை* (1962) ஆகிய படங்களுக்காக சிறந்த தமிழ்த் திரைப்படத்திற்கான தேசிய விருதைப் பெற்றார். 1967 ஆம் ஆண்டு தெலுங்கு படமான *பக்த பிரகலாதாவுக்காக* நந்தி விருதையும் பெற்றார்.
# சித்ரபு நாராயண ராவ்

## தனிப்பட்ட வாழ்க்கை

இவர் 1913 ஆம் ஆண்டு அப்போதைய சென்னை மாகாணத்தின் (தற்போதைய ஆந்திரப் பிரதேசம் ) மச்சிலிப்பட்டினத்தில் பிறந்தார். திரைப்பட இயக்குநர் சித்ரபு நரசிம்ம ராவ், இவரது சகோதரர். இவர் 1962 இல் தன் மகனை இழந்தார். இவர் 1985 ஆம் ஆண்டு இறந்தார்.
# சித்ரபு நாராயண ராவ்

## தொழில்

*சீதா கல்யாணம்*, *சதி துளசி*, *மோகினி ருக்மாங்கதா,* *கிருஷ்ண ஜராசந்தா* போன்ற படங்களில் தன் தம்பி சித்ரபு நரசிம்ம ராவுக்கு உதவியாக தனது திரைப்பட வாழ்க்கையைத் தொடங்கினார். வேமுரி கக்கையா மற்றும் சிறீரஞ்சனி நடித்த *பக்த மார்கண்டேயா* திரைப்படம் இவர் இயக்குநராக அறிமுகமான படமாகும். அந்தப் படம் இவரை ஒரு இயக்குநராக சிறப்பாக நிலைநிறுத்தியது. தொடர்ந்து *மைராவணா*, *பக்த பிரகலாதா*, *தக்ஷ யக்ஞம்*, *பீஷ்மா* போன்ற பல படங்களை தெலுங்கு மற்றும் தமிழ் மொழிகளில் இயக்கினார். அதே காலகட்டத்தில், தனது நிதிநிலையைப் பெருக்குவதற்காக ஏ.வி.எம். புரொடக்சன்சுக்கு ஒரு திரைப்படத்தை இயக்க விரும்பினார். அவர்கள் 1965 ஆம் ஆண்டு முதல் முறையாக ஈஸ்ட்மேன் நிறத்தில் தயாரித்த *பக்த பிரகலாதாவில்* பணிபுரியத் தொடங்கினர். இது 25 ஆண்டுகளுக்கு முன்பு இவர் கருப்பு வெள்ளைப் படமாக உருவாக்கிய படத்தை விட தொழில்நுட்ப ரீதியாக மிகவும் சிறப்பாக இருந்தது. இந்தப் படத்திற்கு டி.வி. நரச ராஜு இணை எழுத்தாளராக இருந்தார். இந்தப் படம் வணிக ரீதியாக வெற்றி பெற்றது.
# சித்ரபு நாராயண ராவ்

## விருதுகள்

; நந்தி விருது  
- நந்தி விருது இரண்டாவது சிறந்த திரைப்படம் (இயக்குநர்) - *பக்த பிரகலாதா*
# சித்ரபு நாராயண ராவ்

## திரைப்படவியல்

1. *பக்த மார்க்கண்டேயா (1938)*
1. *மஹிரவணா (1940)*
1. *தட்சயக்ஞம் (1941)*
1. *பக்த பிரகலாதா (1942)*
1. *பக்த கபீர் (1944)*
1. *பீஷ்மா (1944)*
1. *சம்சார நாரதி (1944)*
1. *பிரம்ம ரதம் (1947)*
1. *மதலசா (1948)*
1. *பிரம்ம ரதம் (1949)*
1. *என் தங்கை (1952)*
1. *நா செல்லேலு (1953)*
1. *எதிர்பாராதது (தமிழ், 1954)*
1. *ஆதர்ஷசதி (1956)*
1. *நாக பஞ்சமி (1956/II)*
1. *நகுல சாவிதி (1956)*
1. *பத்தினி தெய்வம் (தமிழ், 1957)*
1. *அன்னையின் ஆணை (தமிழ், 1958)*
1. *மணமாலை (தமிழ், 1958)*
1. *நான் வளர்த்த தங்கை (தமிழ், 1958)*
1. *தெய்வமே துணை (தமிழ், 1959)*
1. *பக்த சபரி (தெலுங்கு, 1960)*
1. *பக்த சபரி (தமிழ், 1960)*
1. *பக்த சபரி (கன்னடம், 1960)*
1. *கிருஷ்ணா குசேலா (1961) (இயக்குநர் மற்றும் தயாரிப்பாளர்)*
1. *டாலிச்சினா அஜ்னா (1961)*
1. *சித்தூர் ராணி பத்மினி (தமிழ், 1963)*
1. *பதிவ்ரதா (1964)*
1. *பக்த பிரகலாதா (தெலுங்கு, 1967)*
# மரிய தொமனிகா மசரெல்லோ

**மரிய தொமனிகா மசரெல்லோ**, FMA (9 மே 1837 - 14 மே 1881) ஒரு இத்தாலிய கத்தோலிக்க துறவி ஆவார். இவர் தொன் போஸ்கோவோடு இணைந்து சலேசிய சகோதரிகள் சபையினை நிறுவினார்.
# மரிய தொமனிகா மசரெல்லோ

## வாழ்க்கை

இவர் வடக்கு இத்தாலியின் அலெசாண்திரியா மாவட்டத்தில் உள்ள மோர்னேசேவில் பிறந்தவர். இவரது பெற்றோர் திராட்சைத் தோட்டத்தில் வேலை பார்த்து வந்த ஜோசப் மற்றும் மடலீனா கல்காக்னோ ஆவர். இக்குடும்பத்தின் பத்து குழந்தைகளில் இவர் மூத்தவர். தமது பதினைந்தாம் அகவையில், இவர் அமல மரியின் புதல்வியர் சங்கத்தில் சேர்ந்தார். அவ்விடத்தின் பங்கு குரு பணி. டொமினிகோ பெஸ்டரினோவால் வழிநடத்தப்பட்ட இச்சங்கமானது பல பிறரன்புப் பணிகளில் ஈடுபட்டது. இச்சங்கமே சலேசிய சகோதரிகள் சபையின் முன்னோடியாக் கருதப்படுகின்றது.  
இவரது 23ஆம் அகவையில், டைபாய்டு நோய் ஊரேங்கும் பரவியது. பலர் இறந்தனர். இவருடைய மாமாவும் அத்தையும் கூட நோய்வாய்பட்டனர். மரியா அவர்களையும் அவர்களது குழந்தைகளையும் பார்த்துக்கொள்ள முன்வந்தார். ஒரு வாரத்தில் அவர்கள் குணமடைந்தனர். ஆனால் மரியா வீடு திரும்பியபோது, அவருக்கும் டைபாய்டு நோய் தொற்று ஏற்பட்டது. இதனால், இவர் நோயில் பூசுதல் அருட்சாதத்தினைப் பெற்றார். இவர் குணமடைந்தபோதும் நோய்யின் தாக்கத்தால் நலிவுற்ற உடல் நலம் முன்பு போலத் தேரவில்லை. ஆகவே கடின வேலைகளில் அவரால் ஈடுபடமுடியவில்லை. ஆகவே இவர் தையற்கலையினைப் பயின்று அத்தொழிலில் ஈடுபட்டு வந்தார்.  
ஓர் அக்டோபர் மாதத்தில், இவர் தனது கிராமத்தின் தெருவில் நடந்து சென்று கொண்டிருந்தபோது, திடீரென்று ஒரு பெரிய கட்டிடத்தையும், பல சிறுமியர் விளையாடி சிரித்துக் கொண்டிருந்த முற்றத்தையும் தன் முன் காட்சியாகக் கண்டதாக நம்பப்படுகின்றது. அப்போது ஒரு குரல் அவரிடம், "நான் இவர்களை உன்னிடம் ஒப்படைக்கிறேன்" என்றது.  
பத்தொன்பதாம் நூற்றாண்டில் பெண் குழந்தைகளின் கல்வி என்பது அடிப்படைத் தேவையாக இருந்தது. மரியா இந்தப் பணிக்காக தன்னை அர்ப்பணிக்க முடிவு செய்தார். கிராமப்புறங்களிலிருந்து வந்த பண்ணைப் பெண்கள், அல்லது வேலை செய்யும் பெண்கள், தொழிற்சாலைத் தொழிலாளர்கள் மற்றும் தெருவில் பொடுட்களை விற்கும் பெண்கள் ஆகியோர் நகரத்தின் தெருக்களில் நிறைந்திருந்தனர்; இவர்கள் அனைவரும் வருமையினால் பால்வினைத் தொழிலில் ஈடுபடும் சூழ்நிலை இருந்தது. இதில் இருந்து அவர்களைக் காப்பாற்றவும், அவர்களுக்குக் கல்வி கற்பிக்கவும், ஏதேனும் ஒரு கைத்தொழிலைக் கற்பிக்கவும் மரியா விரும்பினார். ஆகவே தன்னுடன் சேர்ந்து பணியாற்ற சில தோழிகளின் உதவியினை நாடினார். பதினைந்து இளம் பெண்கள் இவரோடு இணைந்தனர். பங்கு குரு பெஸ்டரினோ இவர்களுக்கு ஆன்மீக வழிகாட்டியாக இருந்தார். இவரின் வழிகாட்டுதலின் பேரில் ஒரு இடத்தில் ஒன்று சேர்ந்து துறவியரைப்போல குழும வாழ்வு வாழ்ந்தனர். இதுவே மோர்னேஸில் இத்துறவு சபையின் தொடக்கமாகும். இவர்கள் முதற்கட்டமாக சில இளம் பெண்களைக்கு அடைக்கலம் கொடுத்து அவர்களுக்கு ஆன்ம வாழ்வை பயிற்றுவித்தனர், மேலும் தையற்கலையினையும் அவர்களுக்குக் கற்றுக்கொடுத்தனர்.  
சலேசிய சபையில் இணைவதற்காகப் பயிற்சி பெற்று வந்த பணி. பெஸ்டாரினோ, தொன் போஸ்கோவின் இவர்களைப் பற்றிச் சொன்னார். இளம் பெண்கள் குறித்த தனது எதிர்கால திட்டத்தைக் கருத்தில் கொண்டு, போஸ்கோ அவர்களைச் சந்திக்க முடிவு செய்தார். அவர் தனது மையத்திற்கு நிதி திரட்டும் போர்வையில் தனது இளையோர் இசைக்குழுவுடன் மோர்னேசே சென்றார்.
# மரிய தொமனிகா மசரெல்லோ

## கிறிஸ்தவர்களின் சகாய அன்னையின் புதல்வியர் சபை

1867 ஆம் ஆண்டில், அவர்களைச் சந்தித்து, அவர்களின் ஒப்புதலைப்பெற்ற பிறகு, புதிய துறவு சபையின் முதல் விதியை உருவாக்கினார். இச்சபையின் தலைவராக மேரி தேர்வு செய்யப்பட்டார். அப்போது அவருக்கு முப்பது அகவை ஆகியிருந்தது.  
பல போராட்டங்கள், தவறான வழிகாட்டல்கள் மற்றும் ஊர் மக்களுடனான சிக்கள்களுக்கு இடையே (ஊர் மக்கள் நிதி திரட்டி கட்டிய ஆண்களுக்கான உரைவிடப்பள்ளியை போஸ்கோ பெண்களுக்காக இவர்களிடம் ஒப்படைத்தார்), இச்சபையின் முதல் துறவற உறுதிஏற்ப்பு நாள் வந்தது. மேரியாவின் தலைமையில் பதினைந்து இளம் பெண்கள், அக்வியின் ஆயர், அவர்களின் ஆன்ம குரு போஸ்கோ மற்றும் பெஸ்டரினோ முன்னிலையில் 1872 ஜூலை 31 அன்று தங்கள் முதல் துறவு உறுதிமொழிகளை ஏற்றனர்.  
மறைபரப்பு பணிக்காக இச்சபையின் சகோதரிகள் 1877 இல் உருகுவேவுக்குப் சென்றனர் இத்தாலியின் செனோவாவில் உள்ள துறைமுகம் வரை வந்து அன்னை மசரெல்லோ அவர்களை வழிஅனுப்பி வைத்தார். அங்கிருந்து பிற அருட்சகோதரிகளைப் பார்க்க ஒரு கப்பலில் பிரான்சுக்குச் சென்றார். மார்சேயில் அவர்களின் கப்பல் பழுதடைந்து. பயணிகள் அனைவருக்கும் மாற்று ஏற்பாடும் சகோதரிகளுக்கு தங்குமிடமும் ஏற்பாடு செய்யப்பட்டுள்ளதாகக் கூறப்பட்டிருந்தாலும், அவர்கள் தூங்குவதற்குக்கூட படுக்கைகள் இல்லாமல் தவித்தனர். மசரெல்லோ இதுபோன்ற நிகழ்வுகளால் சோர்வடையாமல், அவர்கள் கொண்டு வந்த விரிப்புகளை எடுத்து வைக்கோலால் நிரப்பி, படுக்கைகளை உருவாக்கினார். ஆயினும் அந்த இரவின் தாக்கத்தால் மசரெல்லோவின் உடல் நலம் குன்றியது. மறுநாள் காலையில், செயிண்ட் சிரில் உள்ள அவர்களின் துறவு இல்லம் மற்றும் ஆதரவற்ற சிறார்களின் காப்பத்திற்கு பயணிமானார்.  
மரியாவின் உடல்]]  
செயிண்ட் சைரில் பணியாற்றிக்கொன்டிருந்த போது அவர் மயக்கம் அடைந்து விழுந்தார். நாற்பது நாட்கள் படுத்த படுக்கையாக இருந்தார். அப்போது அவளுக்கு ப்ளூரிசி நோய் இருப்பது கண்டறியப்பட்டது.  
தனது துறவு இல்லத்தில் மரிக்க விறும்பி, மருத்துவரின் அறிவுரைக்கு எதிராக அவர் இத்தாலிக்குத் திரும்ப முடிவு செய்தார். அயற்சியினால் இப்பயணம் படிப்படியாக நடந்தது. இதன் ஒரு ஒரு நிறுத்தத்தில் போஸ்கோவை கடைசியாக சந்திக்க முடிந்தது.  
ஏப்ரல் மாத தொடக்கத்தில், மேரி நிஸ்ஸா மான்ஃபெராதோவுக்குத் திரும்பினார். அவரின் உடல் நலம் முன்னேரியதால், தனது துறவு சமூக கடமைகளை செய்ய தொடங்கினார். ஆனால் அது அவரை மீண்டும் வலுவிழக்கச்செய்தது. 1881 மே 14 ஆம் நாள் விடியற்காலையில், அன்னை மசரெல்லோ தனது 44ஆம் அகவையில் இறந்தார். "விடைபெறுகிறேன். நான் இப்போது போகிறேன். நான் உங்களை விண்னகத்தில் பார்ப்பேன்" என்பதே அவரின் இறுதி சொற்களாகும்.
# மரிய தொமனிகா மசரெல்லோ

## வணக்கம்

இவருக்கு 1938 நவம்பர் 20 ஆம் நாள் அருளாளர் பட்டம் அளிக்கப்பட்டது. மேலும் 1951 ஜூன் 24 ஆம் நாள் புனிதர் பட்டம் வழங்கப்பட்டது. இத்தாலியின் தூரினில் உள்ள கிறிஸ்தவர்களின் சகாய அன்னை பேராலயத்தில் இவரது அழியா உடல் உள்ளது. தென்கிழக்கு உரோமை நகரில் உள்ள ஒரு ஆலயம் இவரது பெயரால் அர்ப்பனிக்கப்பட்டுள்ளது.
# பிரதிபா பிரகலாத்

**பிரதிபா பிரகலாத்** (*Pratibha Prahlad*) (பிறப்பு 1962) ஒரு பரதநாட்டிய நடனக் கலைஞரும், கல்வியாளரும், நடன இயக்குனரும், கலை நிர்வாகியும் மற்றும் எழுத்தாளரும் ஆவார். இவர் புது தில்லி சர்வதேச கலை விழாவின் நிறுவன இயக்குநராக இருந்தார்.
# பிரதிபா பிரகலாத்

## சொந்த வாழ்க்கை

பிரதிபா பிரகலாத் ஜனவரி 29, 1962 அன்று இந்தியாவின் மைசூரில் பிறந்தார். தனது சிறுவயதிலேயே நடனத்தின் மீது ஆர்வம் கொண்டிருந்தார். எந்தவொரு முறையான பயிற்சியும் இல்லாமல் தனது நடனப் பயணத்தைத் தொடங்கினார். ஆனால் இவரது பெற்றோர் இவரது திறமையை உணர்ந்து ஊக்குவித்தனர். தனது ஆரம்பகால நடனப் பயிற்சியை யு. எஸ். கிருஷ்ணா ராவ், கலாநிதி நாராயணன் மற்றும் முத்துசாமி பிள்ளை ஆகியோரிடம் பயிற்சியினைப் பெற்றார். வேம்பதி சின்ன சத்யம் என்பவரிடம் குச்சிப்புடியையும் பயின்றார். தனது 20 வயதில் ஓர் தொழில்முறை நடனக் கலைஞராகத் திகழ்ந்தார். பின்னர், இந்தியா முழுவதும் உள்ள மேடைகளிலும், 50க்கும் மேற்பட்ட நாடுகளில் உள்ள விழாக்களிலும் இவர் மேடையேறியுள்ளார்.  
பிரதிபா, மக்கள் செய்தித் தொடர்பியல் துறையில் முதுகலைப் பட்டம் பெற்றவர். மேலும், செய்தித்தாள்களுக்கு கட்டுரைகள் எழுதியுள்ளார். தொலைக்காட்சித் தொடர்களைத் தயாரித்தல், இயக்குதல் மற்றும் நடிப்பு ஆகிய துறைகளிலும் பணியாற்றியுள்ளார். நடனம் மற்றும் அது தொடர்புடைய பாடங்களில் புத்தகங்களையும் எழுதியுள்ளார். பிரதிபாவின் பரதநாட்டியம் பற்றிய புத்தகம் அமேசானில் வெளியான பிறகு 10 ஆண்டுகளாக 2வது சிறந்த விற்பனையாகும் புத்தகமாக இருந்தது. மேலும் இது பல்வேறு முறை மறுபதிப்பு செய்யப்பட்டுள்ளது. பிரதீபா டெட் எக்ஸ் மாநாடுகளில் மிகவும் மதிக்கப்படும் பேச்சாளராக அறியப்படுகிறார். மேலும், கல்வி நிறுவனங்களில் பல நினைவு உரைகளை நிகழ்த்தியுள்ளார்.
# பிரதிபா பிரகலாத்

## பங்களிப்புகள்

பிரதிபா பிரகலாத் *பிரசித்தா அறக்கட்டளை* மற்றும் *எல்லைகளுக்கு அப்பால் கலை மன்றம்* என்ற இரண்டையும் நிறுவினார். இவர் பிரசித்தா நடனப் பள்ளியின் கலை இயக்குனர் மற்றும் நடன இயக்குனராக இருந்தார். புது தில்லி சர்வதேச கலை விழாவின் நிறுவனர் இயக்குனரும் ஆவார். இவர் பல அரசாங்க கலாச்சாரக் குழுக்களில் இடம் பெற்றுள்ளார். மேலும் 2010 பொதுநலவாய விளையாட்டுப் போட்டிகளின் தொடக்க மற்றும் நிறைவு விழாக்களை வடிவமைத்த கலாச்சாரக் குழுவின் ஒருங்கிணைப்பாளராகவும் இருந்தார்.
# பிரதிபா பிரகலாத்

## விருதுகள்

இந்திய அரசு இவருக்கு 2016 ஆம் ஆண்டு பத்மசிறீ விருதை வழங்கியது. நடனத்திற்கான சங்கீத நாடக அகாதமி விருதையும் (2001) பெற்றுள்ளார். கருநாடக மாநில அரசு விருது (2001), கருநாடகாவின் சங்கீத நிருத்ய அகாடமி விருது (1997) போன்ற பல விருதுகளையும் பெற்றுள்ளார்
# அகாந்தோசெரகசு கிரிகோரி

**அகாந்தோசெரகசு கிரிகோரி** (*Acanthocercus gregorii*) நீலத் தலை மர அகமா, கருப்பு கழுத்து அகமா, தெற்கு மர அகமா அல்லது நீல தொண்டை அகமா என்பது அகாமிடே குடும்பத்தில் உள்ள பல்லி சிற்றினமாகும். இது கென்யாவில் காணப்படும் சிறிய பல்லி ஆகும்.
# தொன் போஸ்கோவின் சலேசிய அருட்சகோதரிகள்

**தொன் போஸ்கோவின் சலேசிய அருட்சகோதரிகள்**, அலுவல் முறைப்படி **கிறிஸ்தவர்களின் கசாய அன்னையின் புதல்வியர்** என்பவர்கள் ( ; சுருக்கமாக **FMA** ) 1872 இல் புனித மரிய தொமனிகா மசரெல்லோவால் தொடங்கப்பட்ட பெண்களுக்கான துறவற சபை ஆகும். தூரினில் இளையோர் கல்விப்பணியில் ஜான் போஸ்கோ மற்றும் அவரது சலேசியர்ளுடன் இணைந்து பணியாற்றுவதற்காக இது நிறுவப்பட்டது.
# தொன் போஸ்கோவின் சலேசிய அருட்சகோதரிகள்

## வரலாறு

ஆகஸ்ட் 5, 1872 அன்று, இத்தாலியின் அலெஸாண்ரியாவின் மோர்னேசில், தொன் போஸ்கோ, அக்வியின் ஆயர் மற்றும் பணி. ஜோசப் சியாண்ட்ரா ஆகியோரின் முன்னிலையில் கிறிஸ்தவர்களின் சகாய அன்னையின் புதல்வியரின் நவதுறவு தொடக்கம் மற்றும் முதல் துறவு உறுதி ஏற்ப்பும் நடந்தது. அன்று மேரி மசரெல்லோ சபையின் முதல் தவைவியாக தேர்ந்தெடுக்கப்பட்டார்.  
ஒரு ஆண்டுக்குப்பின் இவர்களின் முதல் உறைவிடப் பள்ளி மற்றும் தொடக்கப் பள்ளி காஸ்டெல்லெட்டோ டி'ஓர்பாவின் கல்வி அதிகாரிகளால் அங்கீகரிக்கப்பட்டது. அக்டோபர் 8, 1874 அன்று, சலேசிய சகோதரிகள் போர்கோ சான் மார்டினோவில் தங்கள் முதல் இல்லத்தினை திறந்தனர். சலேசியர்களின் இளையோர் சங்க அமைப்பினை (Oratory) பெண்களுக்காக இவர்கள் நடத்தினர். இளம் பெண்கள் தன்னிறைவு பெற உதவும் வகையில் அவர்களுக்கு கல்வி கற்பிக்க பட்டறைகளையும் சிறுதொழில் பயிற்சி அரங்குகளையும் நடத்தினர்.  
புனித அன்னாள் சகோதரிகளோடு துறவு வாழ்வுக்கான பயிற்சிகளைப் பெற்றப்பின்னர் ஆகஸ்ட் 28, 1875 அன்று, இவர்கள் தங்களது இறுதி துறவு உறுதிமொழிகளை ஏற்றனர்.  
இத்தாலிக்கு வெளியே இவர்களின் முதல் இல்லம் 1877 ஆம் ஆண்டு பிரான்சின் நைஸில் திறக்கப்பட்டது. அதே ஆண்டு நவம்பர் 9 ஆம் நாள், மசரெல்லோவும் முதல் மறைபரப்பு சகோதரிகளும் திருத்தந்தை ஒன்பதாம் பயஸினை சந்தித்து ஆசி பெற்றனர். ஐந்து நாட்களுக்குப் பிறகு முதல் மறைபரப்பு சகோதரிகள் உருகுவேவுக்குப் புறப்பட்டனர்.  
பல வருட திருத்தம், கலந்துரையாடல் மற்றும் ஆலோசனைகளுக்குப் பிறகு, தொன் போஸ்கோ, டிசம்பர் 8, 1878 அன்று அமலோற்பவ அன்னையின் விழா நாளில், இச்சபையின் சட்டங்களின் முதல் அச்சுப் பதிப்பை இவர்களுக்கு வழங்கினார். பிப்ரவரி 1879 இல் சபையின் தாய் இல்லம் மோர்னேஸிலிருந்து நிஸ்ஸா மான்ஃபெராதோவுக்கு மாற்றப்பட்டது.  
1880 ஆம் ஆண்டு, சலேசிய சகோதரிகள் அர்ஜென்டினாவின் படகோனியாவிற்கு இரண்டாவது மறைபரப்பு பயணத்தைக் தொடங்கினர். 1881 ஆம் ஆண்டு மே 14 அன்று, அன்னை மசரெல்லோ நோய்வாய்ப்பட்டு தமது 44 வயதில் நிஸ்ஸா மான்ஃபெராதோவில் இறந்தார். அவர் இறக்கும் போது இச்சபையில் 26 துறவு இல்லங்களும் 166 சகோதரிகளும் இருந்தனர்.
# தொன் போஸ்கோவின் சலேசிய அருட்சகோதரிகள்

## பணி

இவர்களின் பணி இளைஞர்களை மையமாகக் கொண்டது. இங்கிலாந்தின் லிவர்பூலில் உள்ள சகோதரிகள் 1965 ஆம் ஆண்டு மேரி, ஹெல்ப் ஆஃப் கிறிஸ்டியன் உயர்நிலைப் பள்ளியைத் திறந்தனர்.  
2020 ஆம் ஆண்டு கணக்கெடுப்பின் படி, இச்சபை 89 நாடுகளில் 11,535 உறுப்பினர்களைக் கொண்டுள்ளது.
# தீரேந்திர பிரதாப் சிங்

**தீரேந்திர பிரதாப் சிங்** என்ற **இரிங்கு சிங்** என்பவர் ஐக்கிய ஜனதா தளம் கட்சியை சேர்ந்த இந்திய அரசியல்வாதி ஆவார். இவர் பீகாரின் மேற்கு சம்பாரண் மாவட்டத்தில் உள்ள வால்மீகி நகர் தொகுதியில் இருந்து பீகார் சட்டமன்ற உறுப்பினராக தேர்வானவர். இவர் 2015 பீகார் சட்டமன்ற தேர்தலில் வால்மீகி நகர் தொகுதியில் ஒரு சுயேச்சை வேட்பாளராக போட்டியிட்டு வெற்றி பெற்றார், பின்னர் ஐக்கிய ஜனதா தளம் கட்சியில் சேர்ந்து 2020 இல் நடைபெற்ற பீகார் சட்டமன்ற தேர்தலில் வெற்றி பெற்றார்.
# பிசுமத் ஆர்சனைடு

**பிசுமத் ஆர்சனைடு** (*Bismuth arsenide*) என்பது BiAs என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். இதன் α-வடிவமும் β-வடிவமும் கோட்பாட்டு வேதியியல் கணக்கீடுகளில் பதிவாகியுள்ளன.
# பிசுமத் ஆர்சனைடு

## தயாரிப்பு

அறை வெப்பநிலையில் தொலுயீனிலுள்ள திரிசு (மும்மெத்தில்சிலில்) ஆர்சனிக்குடன் பிசுமத் குளோரைடைச் சேர்த்து வினைபுரியச் செய்து மூலம் பிசுமத் ஆர்சனைடு தயாரிக்கப்படுகிறது:  
: BiCl<sub>3</sub> + As[Si(CH<sub>3</sub>)<sub>3</sub>]<sub>3</sub> → BiAs + 3(CH<sub>3</sub>)
# மச்ச நாராயணன் கோயில்

**மச்ச நாராயணன் கோயில்** என்பது தமிழ்நாட்டின் காஞ்சிபுரம் மாவட்டத்தில் உள்ள உத்தண்டி கடற்கரையோரப் பகுதியில் கட்டப்பட்டுள்ள ஒரு வைணவக் கோயில் ஆகும். இக்கோயிலைச் சின்மயா மிசன் அமைப்பினர் கட்டியுள்ளனர். 2015-ஆம் ஆண்டு மே மாதம் 24-ம் திகதி மக்கள் பார்த்து வழிபட பூசைகள் நடைபெற்றன.
# மச்ச நாராயணன் கோயில்

## அமைவிடம்

மச்ச நாராயணன் கோயில் கடல் மட்டத்திலிருந்து சுமார் 17.89 மீ. உயரத்தில், என்ற புவியியல் ஆள்கூறுகள் கொண்ட இடத்தில் அமையப் பெற்றுள்ளது.
# மச்ச நாராயணன் கோயில்

## விபரங்கள்

மச்ச நாராயணன் கோயில் கோபுரம், விமானம், மேற்கூரை, கலசங்கள் என எதுவுமே இல்லாமல் கட்டப்பட்டுள்ளது. மூலவர் மச்ச நாராயணன், உடம்பின் மேல் பாதி மனித உருவம் தாங்கியும், கீழ் பாதி மச்ச (மீன்) உருவம் தாங்கியும் மச்ச அவதாரத்தை நினைவூட்டும் வகையில் நின்ற கோலத்தில் அருள்பாலிக்கிறார். மூலவர் உருவம் 12 அடி உயரத்தில் கிரானைட் கல்லால் உருவாக்கப்பட்டுள்ளது. இங்கு ஒன்பது அடி உயரம் கொண்ட 108 தூண்கள் காணப்படுகின்றன. இவற்றில் விஷ்ணு சஹஸ்ரநாமம், அஷ்டோத்திர சத நாமாவளி ஆகியன பொறிக்கப்பட்டுள்ளன.
# மச்ச நாராயணன் கோயில்

## இதர சன்னிதிகள்

மச்ச நாராயணன் கோயிலில் விஷ்ணு, இலட்சுமி, கிருஷ்ணர், மிருதுஞ்சய சிவன், இராமர், சீதை, இலட்சுமணன், விநாயகர், முருகன், ஆஞ்சநேயர் ஆகியோர் சன்னிதிகளும் காணப்படுகின்றன.
# சோடியம் பிசுமத் தைட்டனேட்டு

**சோடியம் பிசுமத் தைட்டனேட்டு** (*Sodium bismuth titanate*) என்பது சோடியம், பிசுமத், தைட்டானியம் மற்றும் ஆக்சிசன் ஆகிய தனிமங்கள் சேர்ந்து உருவாகும் ஒரு திடமான கனிம சேர்மமாகும். பிசுமத் சோடியம் தைட்டானியம் ஆக்சைடு என்ற பெயராலும் இச்சேர்மம் அழைக்கப்படுகிறது. Na<sub>0.5</sub>Bi<sub>0.5</sub>TiO<sub>3</sub> அல்லது Bi<sub>0.5</sub>Na<sub>0.5</sub>TiO<sub>3</sub> என்ற மூலக்கூற்று வாய்ப்பாட்டால் இது அடையாளப்படுத்தப்படுகிறது. சோடியம் பிசுமத் தைட்டனேட்டு சேர்மம் பெரோவ்சிகைட்டு கட்டமைப்பை ஏற்றுக்கொள்கிறது.
# சோடியம் பிசுமத் தைட்டனேட்டு

## தயாரிப்பு

சோடியம் பிசுமத் தைட்டனேட்டு இயற்கையாகத் தோன்றும் ஒரு கனிமம் அல்ல. இந்தச் சேர்மத்தைப் பெறுவதற்கு பல தயாரிப்பு வழிகள் உருவாக்கப்பட்டுள்ளன. சுமார் 850 °செல்சியசு வெப்பநிலையில் Na<sub>2</sub>CO<sub>3</sub>, Bi<sub>2</sub>O<sub>3</sub> மற்றும் TiO<sub>2</sub> ஆகியவற்றை திண்ம நிலை வினைக்கு உட்படுத்துவதன் மூலம் இதை எளிதாகத் தயாரிக்க முடியும்.
# சோடியம் பிசுமத் தைட்டனேட்டு

## கட்டமைப்பு

சோடியம் பிசுமத் தைட்டனேட்டு சேர்மத்தின் சரியான அறை-வெப்பநிலை படிக அமைப்பு பல ஆண்டுகளாக விவாதத்திற்குரிய பொருளாக இருந்து வருகிறது. 1960 ஆம் ஆண்டுகளில் எக்சு-கதிர் விளிம்பு விளைவைப் பயன்படுத்தி மேற்கொள்ளப்பட்ட ஆரம்பகால ஆய்வுகள், Na<sub>0.5</sub>Bi<sub>0.5</sub>TiO<sub>3</sub> சேர்மம் ஒரு போலி-கனசதுரம் அல்லது ஒரு செஞ்சாய்சதுர படிக அமைப்பை ஏற்பதாகப் பரிந்துரைத்தன. 2010 ஆம் ஆண்டில், உயர் தெளிவுத்திறன் கொண்ட ஒற்றை-படிக எக்சு-கதிர் விளிம்பு தரவை அடிப்படையாகக் கொண்டு ஒற்றைச்சரிவச்சுப் படிக அமைப்பு (இடக்குழு Cc) என் முன்மொழியப்பட்டது. வெப்பப்படுத்தினால் Na<sub>0.5</sub>Bi<sub>0.5</sub>TiO<sub>3</sub> 533 ± 5 கெல்வின் வெப்பநிலையில் ஒரு நாற்கோண கட்டமைப்பாகவும் (இடக்குழு P4bm) 793 ± 5 கெல்வின் வெப்பநிலையில் கனசதுர கட்டமைப்பாகவும் (இடக்குழு Pm3m) மாறுகிறது.
# சோடியம் பிசுமத் தைட்டனேட்டு

## இயற்பியல் பண்புகள்

இது ஒரு மின் மீள்திரிபு கொண்ட இரும்பு மின்சாரப் பொருளாகும். இதன் ஒளியியல் ஆற்றல் இடைவெளி 3.0–3.5 எலக்ட்ரான் வோல்ட்டாக இருப்பதாகக் கூறப்படுகிறது.
# சோடியம் பிசுமத் தைட்டனேட்டு

## பயன்பாடுகள்

உருவவியல் கட்ட எல்லைகளைப் பெற BaTiO<sub>3</sub>, Bi0.5K0.5TiO<sub>3</sub> உள்ளிட்ட நாற்கோண இரும்பு மின்சார பெரோவ்சிஸ்கைட்டுகளுடன் பல்வேறு திடக் கரைசல்களைச் சேர்த்து உருவாக்கி சோடியம் பிசுமத் தைட்டனேட்டு சேர்மத்தின் அழுத்தமின் பண்புகள் மேம்படுத்தப்படுகின்றன. சோடியம் பிசுமத் தைட்டனேட்டு அடிப்படையிலான திடக் கரைசல்களில் புலத்தால் தூண்டப்பட்ட கட்ட மாற்றத்தால் உருவாக்கப்படும் அசாதாரணமான பெரிய திரிபு, ஆராய்ச்சியாளர்களை செயல்தூண்டி பயன்பாடுகளுக்கு ஈய சிர்கோனேட்டு தைட்டனேட்டுக்கு மாற்றாக இதன் திறனை ஆராயத் தூண்டியது.
# அறிஞர்கள் அவையம்

**அறிஞர்கள் அவையம்** என்பது, சென்னையிலுள்ள உலகத் தமிழாராய்ச்சி நிறுவனத்தின் ஒருங்கிணைப்பில் தொடங்கப்பட்டிருக்கும் தமிழ் மொழி மேம்பாட்டிற்கான புதிய திட்டமாகும். உலகத் தமிழாராய்ச்சி நிறுவனத்தில் ‘அறிஞர்களின் அவையம்’ என்ற பெயரில் துறை சார்ந்த வல்லுநர்களின் கலந்தாய்வுக் கூட்டம் திங்கள்தோறும் நடத்தப்படும் என்று 2025 ஆம் ஆண்டு ஏப்ரல் மாதம் நடைபெற்ற, தமிழகச் சட்டப்பேரவையில் தமிழ் வளர்ச்சி மற்றும் செய்தித்துறை மானிய கோரிக்கையின் போது அறிவிக்கப்பட்டிருந்தது.  
உலகத் தமிழாராய்ச்சி நிறுவனத்தின் தலைவர் ஆர். பாலகிருஷ்ணன் இ.ஆ.ப., தலைமையிலான குழுவினர் இதற்கான பணிகளைச் செய்து வருகின்றனர். அறிஞர்கள் அவையத்தின் வழியாக, திங்கள்தோறும் நிகழ்த்தப்பெற வேண்டிய முதன்மைப் பொருண்மைகளாக 1. இலக்கியவியல், 2. இலக்கணவியல், 3. அகராதியியல், 4. திருக்குறள், 5. மொழியியல், 6. மானிடவியல் - பண்பாட்டியல், 7. தொல்லியல் - நாணயவியல் - குறியீட்டியல், 8. சமூகவியல் - வரலாற்றியல், 9. நாட்டுப்புறவியல், 10. சுவடியியல்-கல்வெட்டியல்-பதிப்பியல், 11. ஒப்பிலக்கியவியல் - திறனாய்வியல் - ஆய்வியல் அணுகுமுறைகள், 12. பயன்பாட்டுத் தமிழியல் ஆகியவை 12 மாதங்களுக்கு வரையறுக்கப்பட்டுள்ளன. இவற்றில் தேவைக்கேற்ப மாற்றங்கள் இருக்கலாம்.  
அறிஞர்கள் அவையத்தின் தொடக்கவிழா மற்றும் வல்லுநர்களின் முதல் கூட்டம், ‘தமிழ் அகராதியியல்’ எனும் பொருண்மையில் நடத்தப்பெற்றது. இக்கூட்டத்தில் 13 வல்லுநர்கள் பங்கேற்றனர். தமிழ் வளர்ச்சி மற்றும் செய்தித்துறை அமைச்சர் மு. பெ. சாமிநாதன் இத்திட்டத்தினைத் தொடங்கி வைத்தார்.  
இந்தத் திட்டத்தின் வழியாக, இன்றையத் தொழில்நுட்ப வளர்ச்சிக்கேற்ப தமிழ் மொழி மற்றும் அதன் சிறப்புகளை அனைத்துத் துறைகளிலும் உலக அளவில் கொண்டு செல்லும் வகையில், வல்லுநர்களின் கருத்துகளைப் பெற்று, அதனைத் திட்டங்களாக நிறைவேற்ற உலக தமிழாராய்ச்சி நிறுவனத்தில் ஒவ்வொரு மாதமும் கலந்தாய்வு கூட்டம் நடத்தப்பெறும். ஒவ்வொரு மாதமும் நடைபெறும் வல்லுநர் கூட்டத்தின் முடிவிலும், எடுக்கப் பெற்ற செயல் திட்டங்களை நடைமுறைப்படுத்துவதற்காக, வழிகாட்டும் குழுக்கள் அமைக்கப்படும். அந்தக் குழுவின் வழிகாட்டுதல்களுடன், வளர்ந்து வரும் செயற்கை நுண்ணறிவுத் தொழில்நுட்பத்தில் தமிழ் மொழியை அடுத்த கட்டத்துக்குக் கொண்டு செல்வது குறித்து ஆராயப்படும்.  
தமிழ் மொழியில் பல்வேறு துறைகள் சார்ந்து இதுவரை நிகழ்ந்தவை குறித்தும், இனி நிகழ வேண்டியவை குறித்தும் துறை சார்ந்த அறிஞர்களின் கருத்துகளைக் கேட்டு, அதனைச் சிறந்த முறையில் செயல்படுத்த இத்திட்டம் உதவும். இத்திட்டம் தொடங்கப்பெற்றதற்கு, தமிழ்நாடு முதலமைச்சர் மு.க.ஸ்டாலின் சமூக வலைத்தளம் வழியாக வாழ்த்துச் செய்தியைப் பதிவு செய்திருக்கிறார்.
# அறிஞர்கள் அவையம்

## விக்கிப்பீடியா மற்றும் விக்கிப்பீடியா சகோதரத் திட்டங்களில் தமிழ்

அறிஞர்கள் அவையத்தின் ‘பயன்பாட்டுத் தமிழியல்’ எனும் பொருண்மையிலான வல்லுநர் கூட்டத்தில், வணிக நோக்கமின்றி செயல்பட்டு வரும் விக்கிப்பீடியா மற்றும் விக்கிப்பீடியா சகோதரத் திட்டங்களில் தமிழ் குறித்த கருத்துரை வழங்க வாய்ப்பு வழங்கப்பட்டது.
# தொண்டை மடிப்பு

**தொண்டை மடிப்பு** (*Gular fold*) என்பது பல்லிகள் உள்ளிட்டப் பல ஊர்வனவற்றின் உடலின் ஒரு அம்சம் ஆகும். இது தொண்டையின் அடிப்பகுதியில் காணப்படும் ஒரு சிறுமணி போன்ற மடிப்பாகும். கழுத்தின் குறுக்கே ஒரு குறுக்கு மடிப்பு அல்லது சவ்வாக உள்ளது. இது முன்கால்களுக்கு முன்பகுதியில் அமைந்துள்ளது. இது ஊர்வனவற்றினை வகைப்படுத்தும் ஒரு பண்பாகக் கருதப்படுகிறது.
# மகா கூட்டணி (பீகார்)

**மகா கூட்டணி** (**எம்ஜிஎம் )** (Mahagathbandhan (Bihar) அல்லது **மகா பந்தன் என்பது** இந்தியாவின் கிழக்கு மாநிலமான பீகாரில் உள்ள அரசியல் கட்சிகளின் கூட்டணியாகும், இது 2015 பீகாரில் நடந்த சட்டப்பேரவை தேர்தலுக்கு முன்னதாக உருவாக்கப்பட்டது. இந்த கூட்டணியில் ராஷ்டிரிய ஜனதா தளம், இந்திய தேசிய காங்கிரஸ், இந்தியப் பொதுவுடமைக் கட்சி (மார்க்சியம்-லெனினியம்) விடுதலை மற்றும் இந்தியப் பொதுவுடமைக் கட்சி (மார்க்சிஸ்ட்) உள்ளிட்ட இடதுசாரி கட்சிகள் இடம்பெற்றன.
# அ. சின்னதுரை

**அ. சின்னதுரை** (*A. Chinnadurai*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் விழுப்புரம் மாவட்டம் சிறுதலைப்பூண்டி கிராமத்தினைச் சேர்ந்தவர். செஞ்சி உயர்நிலைப் பள்ளியில் பள்ளிப் படிப்பினை பயின்றுள்ளார். இதன் பின்னர் சின்னதுரை, வாணியம்பாடி இசுலாமியக் கல்லூரியில் வணிகவியலில் இளநிலைப் படிப்பினையும், சென்னை சட்டக் கல்லூரியில் இளங்கலைச் சட்டப் படிப்பினையும் முடித்தார். அனைத்திந்திய அண்ணா திராவிட முன்னேற்றக் கழகத்தினைச் சார்ந்த இவர், 1980ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் மேல்மலையனூர் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.
# தெலூரைடு

**தெலூரைடு** (*Telluride*) என்பது Te<sup>2−</sup> என்ற எதிர்மின் அயனியும் இதன் வழிப்பெறுதிகளும் ஆகும். இது மற்ற சால்கோசனைடு எதிர்மின் அயனிகளான இலேசான O<sup>2−</sup>, S<sup>2−</sup> மற்றும் Se<sup>2−</sup> மற்றும் கனமான Po<sup>2−</sup> ஆகியவற்றுடன் ஒத்திருக்கிறது.  
கொள்கையளவில், Te<sup>2−</sup> தெலூரியத்தின் இரண்டு-e<sup>−</sup> குறைப்பால் உருவாகிறது. இதன் குறைப்பு மின்னழுத்த ஆற்றல் −1.14 வோல்ட்டு ஆகும்.  
:Te(s) + 2 e<sup>−</sup> ↔ Te<sup>2−</sup>  
தெலூரைடு ஈரெதிர்மின் அயனியின் கரைசல்கள் எதுவும் பதிவாகவில்லை என்றாலும், பைதெலூரைடின் (TeH<sup>−</sup>) கரையக்கூடிய உப்புகள் அறியப்படுகின்றன.
# தெலூரைடு

## கரிமத் தெலூரைடுகள்

தெலூரைடுகள் Te<sup>2−</sup> அயனியிலிருந்து முறையாகப் பெறப்பட்ட கரிமத்தெலூரியம் சேர்மங்களின் ஒரு குழுவையும் விவரிக்கின்றன. தெலூரைடு உப்புகளின் மெத்திலேற்ற வினையின் விளைவாக உருவாகும் இருமெத்தில் தெலூரைடு ஓர் எடுத்துக்காட்டு உறுப்பினர் ஆகும்:  
:2 CH<sub>3</sub>I + Na<sub>2</sub>Te → (CH<sub>3</sub>)<sub>2</sub>Te + 2 NaI  
தெலூரியம் உட்கொள்ளப்படும்போது உடலில் இருமெத்தில் தெலூரைடு உருவாகிறது. இத்தகைய சேர்மங்கள் பெரும்பாலும் தெல்லூரோயீத்தர்கள் என்று அழைக்கப்படுகின்றன. ஏனெனில் இவை கட்டமைப்பு ரீதியாக ஆக்சிசனை மாற்றும் தெலூரிய ஈதர்களுடன் தொடர்புடையவையாக உள்ளன. இருப்பினும் C–Te பிணைப்பின் நீளம் C–O பிணைப்பை விட மிக நீளமானது. C–Te–C கோணங்கள் 90 பாகைக்கு அருகில் இருக்கும்.
# தெலூரைடு

## கனிமத் தெலூரைடுகள்

பல உலோகத் தெலூரைடுகள் அறியப்படுகின்றன. அவற்றில் சில தெலூரைடு தாதுக்களாக உள்ளன. . இவற்றில் கலவெரைட்டு மற்றும் கிரென்னரைட்டு (AuTe2) போன்ற இயற்கை தங்க தெலூரைடுகளும் சில்வனைட்டு கனிமமும் (AgAuTe<sub>4</sub>) அடங்கும். இவை தங்கத்தின் சிறிய தாதுக்கள் என்றாலும் தங்கத்தின் முக்கிய இயற்கையாகத் தோன்றும் சேர்மங்களாகும். பிசுமத்தைட்டு மால்டோனைட்டு (Au<sub>2</sub>Bi) மற்றும் ஆண்டிமோனைடு ஆரோசிடைபைட்டு (AuSb<sub>2</sub>) போன்ற தங்கத்தின் வேறு சில இயற்கை சேர்மங்களும் அறியப்படுகின்றன. இத்தகைய பொருட்களில் பிணைப்பு பெரும்பாலும் சகப்பிணைப்பு என்றாலும், அவை Te<sup>2−</sup> அயனியின் உப்புகள் என்று சாதாரணமாக விவரிக்கப்படுகின்றன. இந்த அணுகுமுறையைப் பயன்படுத்தி, Ag<sub>2</sub>Te சேர்மம் Ag<sup>+</sup> மற்றும் Te<sup>2−</sup> அயனிகளிலிருந்து பெறப்படுகிறது. சங்கிலிகளுடன் இணைந்த Te எதிர்மின்னயனிகள் பாலி தெலூரைடுகளின் வடிவத்தில் அறியப்படுகின்றன. இவை தெலூரைடு ஈரெதிர்மின் அயனியை தனிம Te உலோகத்துடன் வினைபுரிவதன் மூலம் உருவாகின்றன:  
:Te<sup>2-</sup> + n Te → Te<sub>n+1</sub><sup>2-</sup>
# தெலூரைடு

## பயன்பாடுகள்

காட்மியம் தெலூரைடின் ஒளிமின்னழுத்தப் பயன்பாட்டைத் தவிர தெலுரைடுகளுக்கு பெரிய அளவிலான பயன்பாடுகள் எதுவும் இல்லை. பிசுமத் தெலூரைடு மற்றும் ஈயத் தெலூரைடு இரண்டும் விதிவிலக்கான வெப்ப மின் பொருட்களாகும். இந்த வெப்ப மின் பொருட்களில் சில வணிகமயமாக்கப்பட்டுள்ளன.
# ந. சிவஞானம்

**ந. சிவஞானம்** (*N. Sivagnanam*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் தஞ்சாவூர் மாவட்டம் ஒரத்தநாடு பகுதியினைச் சேர்ந்தவர். ஒரத்தநாடு மாவட்ட கழக உயர்நிலைப் பள்ளியில் கல்வி பயின்றுள்ளார். தஞ்சாவூர் மன்னர் சரபோஜி அரசுக் கல்லூரியில் கல்லூரிக் கல்வியினை முடித்துள்ளார். இந்திய தேசிய காங்கிரசு கட்சியினைச் சார்ந்த இவர், 1980ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் திருவோணம் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.
# ஜி. தனஞ்சயன்

**ஜி. தனஞ்சயன்** (*G. Dhananjayan*) என்பவர் ஒரு இந்திய திரைப்படத் தயாரிப்பாளர், விநியோகத்தர், கட்டுரையாளர் ஆவார். இவர் இந்திய திரைப்படங்கள் குறித்த நான்கு புத்தகங்களை எழுதியுள்ளார். இவர் பி.ஓ.எப்.டி.ஏ. திரைப்படக் கல்வி நிறுவனத்தின் நிறுவனர்-இயக்குநர் ஆவார். இவர் *சங்கத் சிட்டி* (2009), *கண்டேன் காதலை* (2009), *முகமூடி* (2012), *அஞ்சான்* (2014), *இறுதிச்சுற்று* (2016), *காற்றின் மொழி* (2018), *கபடதாரி* (2021), *கோடியில் ஒருவன்* (2021) போன்ற பல படங்களைத் தயாரித்துள்ளார். இவர் இந்தி, தமிழ், தெலுங்கு, மலையாளம் போன்ற மொழிகளில் படங்களைத் தயாரித்துள்ளார். இவர் இரண்டு தேசிய திரைப்பட விருதுகளைப் பெற்றுள்ளார்.